EuroBench/eurobench-wiki-ga-topics huggingface dataset:
Scannán de chuid Blue Sky Studios is ea Ice Age: Collision Course a seoladh (sna pictiúrlanna) sa bhliain 2016. Leanann sé ar aghaidh le scéal Ice Age, Ice Age: The Meltdown, Ice Age: Dawn of the Dinosaurs agus Ice Age: Continental Drift.

Catagóir: Scannáin Mheiriceánacha
Tá níos mó ná áit amháin in Éirinn a bhfuil an t-ainm An Cheathrú Bhán air: An Cheathrú Bhán, Contae an Chláir (An Tulach Íochtarach): baile fearainn i gContae an Chláir An Cheathrú Bhán, Contae an Chláir (Cluain idir Dhá Lá): baile fearainn i gContae an Chláir An Cheathrú Bhán, Contae an Dúin: baile fearainn i gContae an Dúin An Cheathrú Bhán, Contae Ard Mhacha: fo-bhaile i gContae Ard Mhacha An Cheathrú Bhán, Contae Lú: cnoc i gContae Lú An Cheathrú Bhán, Contae Mhaigh Eo (Buiríos Umhaill): baile fearainn i gContae Mhaigh Eo An Cheathrú Bhán, Contae Mhaigh Eo (Ceara): baile fearainn i gContae Mhaigh Eo An Cheathrú Bhán, Contae Mhaigh Eo (Coistealaigh): baile fearainn i gContae Mhaigh Eo An Cheathrú Bhán, Contae Mhaigh Eo (Gaileanga): baile fearainn i gContae Mhaigh Eo An Cheathrú Bhán, Contae Mhaigh Eo (Muraisc): baile fearainn i gContae Mhaigh Eo An Cheathrú Bhán, Contae na Gaillimhe (An Ros): baile fearainn i gContae na Gaillimhe An Cheathrú Bhán, Contae na Gaillimhe (Baile Locha Riach): baile fearainn i gContae na Gaillimhe An Cheathrú Bhán, Contae na Gaillimhe (Dún Mór): baile fearainn i gContae na Gaillimhe An Cheathrú Bhán, Contae na Gaillimhe (Tuaim): baile fearainn i gContae na Gaillimhe An Cheathrú Bhán, Contae Ros Comáin (An Caisleán Riabhach): baile fearainn i gContae Ros Comáin An Cheathrú Bhán, Contae Ros Comáin (Baile an Tobair Theas): baile fearainn i gContae Ros Comáin An Cheathrú Bhán, Contae Ros Comáin (Dún Gar): baile fearainn i gContae Ros Comáin An Cheathrú Bhán, Contae Ros Comáin (Mainistir na Búille): baile fearainn i gContae Ros Comáin An Cheathrú Bhán, Contae Thiobraid Árann: baile fearainn i gContae Thiobraid Árann

Catagóir: Tíreolaíocht na hÉireann
An castán Spáinneach (Castanea sativa), crann duillsilteach a fhásann 30 m ar airde, dúchasach do réigiún na Meánmhara is iarthar na hÁise, ach a shaothraítear in an-chuid áiteanna eile. Na duilleoga ubhchruthach fiaclach lonrach, na caitíní fada le bláthanna glasa baineanna faoi bhun na mbláthanna fireanna buí, na cnónna lonrach donn, agus 3 cheann imchlúdaithe i gcás tiubh spíonach. Déantar na cnónna a róstadh chun castáin rósta a tháirgeadh.

Catagóir: Plandaí
Dhá shaghas dreapairí duillsilteacha, cosúil le teannóga, a iompraíonn meatháin, bláthanna bídeacha glasa, is duilliúr glédhearg sa bhfómhar is ea athair Virginia. Saothraítear an dá cheann ar fud an Domhain mar phlandaí maisiúcháin. An ceann atá dúchasach d'oirthuaisceart Mheiriceá, tá duilleoga bosacha le 5 dhuilleoigín biorach aige. An dara ceann atá dúchasach don tSín is an tSeapáin, duilleoga trímhaothánacha atá aige.

Catagóir: Plandaí
Tá níos mó ná áit amháin in Éirinn a bhfuil an t-ainm An Bhanna air: An Bhanna, Contae Dhoire: abhainn i gContae Dhoire An Bhanna, Contae Loch Garman: abhainn i gContae Loch Garman

Catagóir: Tíreolaíocht na hÉireann
Scannán beochana Meiriceánach de chuid Disney ón bhliain 2021 is ea Encanto. Jared Bush agus Byron Howard ab ea na stiúrthóirí. Ba é an 60ú scannán beochana fada ó Disney. Ghlac Stephanie Beatriz, María Cecilia Botero, John Leguizamo, Mauro Castillo, Jessica Darrow, Angie Cepeda, Carolina Gaitán, Diane Guerrero, agus Wilmer Valderrama páirt ann. Scríobh Lin-Manuel Miranda an ceol.

Catagóir: Scannáin Mheiriceánacha
Scannán beochana Meiriceánach is ea Incredibles 2 a rinneadh sa bhliain 2018. B'é Brad Bird stiúrthóir an scannáin. Tháinig an scannán ar an scáileán ar an 15 Meitheamh, 2018.

Catagóir: Scannáin Mheiriceánacha
Drámadóir Éireannach ab ea Seán Ó Cathasaigh (Béarla: Seán O'Casey, 30 Márta 1880 - 18 Meán Fómhair 1964). Náisiúnaí agus Sóisialaí a bhí ann, agus bhí sé ar an chéad mhórdhrámadóir Éireannach a scríobh faoi shaol an lucht oibre i mBaile Átha Cliath. Is iad na bancharachtair ina chuid drámaí, agus an craiceann inchreidte atá orthu, is mó a thuill a chlú dó.

Catagóir: Scríbhneoirí Éireannacha
Planda ilbhliantúil tiúbrach nó riosómach, uaireanta tom nó dreapaire, atá dúchasach do réigiúin theo, Meiriceá go príomha. Na duilleoga neamhshiméadrach, taobh amháin níos mó ná an taobh eile, go minic le spotaí nó marcanna bána nó dearga. Na bláthanna fireanna le dhá pheiteal mhóra is dhá pheiteal bheaga, na bláthanna baineanna le 4-5 pheiteal sa bhreis air sin. Capsúl eiteach is ea an toradh. Uaireanta tugtar cluas eilifinte air mar gheall ar chruth na nduilleog. Atáirgeann sé go héasca ó ghearrthóga duilleog leagtha ar ithir thais, agus úsáidtear an teicníocht seo go forleathan sa ghairneoireacht. Fástar an-chuid speiceas mar mhaisiúchán.

Catagóir: Plandaí
Planda ilbhliantúil le stoc docht a fhásann go dtí 60 cm ar airde. Dúchasach don Eoraip, an Áise is tuaisceart na hAfraice. Na duilleoga urchomhaireach liopach cleiteach. Na bláthanna 4 mm ar leithead, liathchorcra, ina spící caola.

Catagóir: Plandaí
Pearóid Astrálach de chlann an chocatú is ea an chocaitíl. Cíor fhada bharrchaol ar an gceann. Marcanna daite ar aghaidh an fhireannaigh. Áitríonn sí tír oscailte, agus itheann síolta nó torthaí.

Catagóir: Éin
Débhliantóg a fhásann 20-120 cm ar airde is ea an bhóchoinneal nó an ghairleog fáil. Alliaria petiolata a hainm eolaíochta. Dúchasach don Eoraip is an Áise. A duilleoga bánghlas croíchruthach, ceann bláthanna beaga bána i gcruth croise. Boladh na gairleoige as an bplanda, nuair a bhrúitear é go háirithe. Faightear i bhfáil sceach í.

Catagóir: Plandaí
Eagarthóir, file, bailitheoir, caomhnóir agus múinteoir scoil scairte ab ea Peadar Ó Gealacáin (29 Meitheamh 1792 – Feabhra 1860). Níl aon eolas beacht againn maidir le háit a bhreithe, diomáite de gurbh as mórcheantar Mhaigh nEalta thuaisceart na Mí é.

Catagóir: Scríbhneoirí Éireannacha
Crann nó tom síorghlas cónaiféarach atá dúchasach do Mheiriceá Thuaidh, an tSín, an Téaváin is an tSeapáin. Na duilleoga lannach, ag dul thar a chéile, i bpéirí urchomhaireacha. Na buaircíní próca-chruthach, le lanna tanaí. Tugtar céadrais ar na speicis ar leith, agus luaitear an tír dhúchasach is dath an adhmaid san ainm freisin.

Catagóir: Plandaí
Tá níos mó ná áit amháin a bhfuil an t-ainm An Baile Thiar air: An Baile Thiar, Contae Bhaile Átha Cliath: baile fearainn i gContae Bhaile Átha Cliath An Baile Thiar, Contae Chill Dara: baile fearainn i gContae Chill Dara An Baile Thiar, Contae Dhún na nGall: sráidbhaile i dToraigh An Baile Thiar, Contae Mhaigh Eo: baile fearainn i gContae Mhaigh Eo An Baile Thiar, Contae na Gaillimhe: baile fearainn i gContae na Gaillimhe An Baile Thiar, Contae Phort Láirge: baile fearainn i gContae Phort Láirge

Catagóir: Tíreolaíocht na hÉireann
Tá níos mó ná áit amháin in Éirinn a bhfuil an t-ainm Bréandroim air: Bréandroim, Contae Liatroma (Keonbrook): baile fearainn i gContae Liatroma Bréandroim, Contae Liatroma (Breandrum): toghroinn i gContae Liatroma Bréandroim, Contae Mhaigh Eo (Ceara): baile fearainn i gContae Mhaigh Eo Bréandroim, Contae Mhaigh Eo (Gaileanga): baile fearainn i gContae Mhaigh Eo Bréandroim, Contae Mhuineacháin: ionad daonra agus baile fearainn i gContae Mhuineacháin Bréandroim, Contae na Gaillimhe: baile fearainn i gContae na Gaillimhe

Catagóir: Tíreolaíocht na hÉireann
Baineann an t-alt seo leis an speiceas Phalacrocorax carbo. Má tá spéis agat in éin eile a dtugtar “broigheall” orthu, féach Phalacrocoracidae. Is éan é an broigheall (Phalacrocorax carbo). Tugtar an chailleach dhubh, an fiach mara, agus an mhurúchaill air freisin. Itheann sé iasc den chuid is mó. Tá cónaí air sna locha agus sna haibhneacha. Gabhálann sé iasc nuair a thumann sé isteach san uisce agus é ar thóir éisc.

Catagóir: Éin
Is polaiteoir Éireannach agus Teachta Dála do cheantar Lú é Séamus Kirk a rugadh ar 26 Aibreán 1945). Tá sé ina bhall d'Fhianna Fáil agus mar TD ón mbliain 1982 i leith. Iar-Cheann Comhairle atá ann. Níor ghlac sé páirt san Olltoghchán in 2016.

Catagóir: Polaiteoirí na hÉireann
Ord éin is ea Anseriformes a chuimsíonn thart ar 180 speiceas beo i dtrí fhine: Anhimidae (na 3 screadóg), Anseranatidae (an ghé leathphalmatach), agus Anatidae, an fhine is mó, a chuimsíonn níos mó ná 170 speiceas éan uisce, na lachain ina measc, géanna, agus ealaí. Tá an chuid is mó de na speicis nua-aimseartha san ord an-oiriúnaithe do mhaireachtáil uisceach ag dromchla an uisce. Cé is moite de na screadóga, tá boid ag gach duine acu, tréith a cailleadh sna Neoaves. Mar gheall ar a nádúr uisceach, tá cosa scamallacha ag an chuid is mó de na speicis.

Catagóir: Éin
Is oide eolaíochta í Máirín Uí Chonchubhair (Ní Dhálaigh roimh phósadh di), as Dún Chaoin ó dhúchas. Tá sí ina húdar ar dhá leabhar iomráiteach luibheolais.

Catagóir: Scríbhneoirí Éireannacha
Is éard is bracht ann ná duilleog mhodhnaithe díreach faoi bhun blátha nó iombhlátha. Glas de ghnáth, ach is féidir go mbeidh sé gealdaite agus cosúil le peiteal, mar atá sa phoinséitia.

Catagóir: Plandaí
Polaiteoir Éireannach ab ea Daniel O'Leary (1 Meán Fómhair 1877 – 31 Márta 1951). Bhí sé ina bhall de Chumann na nGaedheal ar dtús agus ansin Fine Gael.

Catagóir: Polaiteoirí na hÉireann
Is polaiteoir Éireannach é Rónán Mullen (a rugadh ar an 13 Deireadh Fómhair 1970). Tá sé ar dhuine de na polaiteoirí is mó i dTeach Laighean a bhfuil cáil na Gaeilge air.

Catagóir: Polaiteoirí na hÉireann
Tá cáil ar an bhfile agus cláirseoir Cearbhall Óg Ó Dálaigh (fl.1630) mar chluanaí ban agus mar gheall ar an amhrán grá Eileanóir a Rún ach go háirithe. Ainm coitianta i measc muintir Dhálaigh ab ea Cearbhall, agus bhí níos mó ná file amháin den sloinne sin a raibh an t-ainm sin air. B’as an bPailís, láimh le Guaire, i gContae Loch Garman don Chearbhall Óg Ó Dálaigh a chuirtear ina leith gur chum sé an t-amhrán Eileanóir a Rúin. Iníon le Sir Murchadh Caomhánach ab ea Eileanóir, as Poll an Mhóintigh, láimh le Ros Mhic Thriúin i gContae Loch Garman.

Catagóir: Scríbhneoirí Éireannacha
Baineann an t-alt seo leis an speiceas Recurvirostra avosetta. Má tá spéis agat sna héin eile a dtugtar “abhóiséad” orthu, féach Recurvirostra. Is éan é an t-abhóiséad (Recurvirostra avosetta).

Catagóir: Éin
Crann síorghlas a fhásann 12 m ar airde. Dúchasach don Indinéis, ach fástar i dtíortha eile é. Na duilleoga lansa-chruthach, na bláthanna buí ceathairpheitealach i gcrobhaingí foirceannta. Triomaítear bachlóga na mbláthanna chun an spíosra clóbh a tháirgeadh.

Catagóir: Plandaí
File Éireannach as Contae Mhuineacháin ab ea Patrick Kavanagh (Pádraig Caomhánach), (21 Deireadh Fómhair 1904 - 30 Samhain 1967). Scríobh Kavanagh as Béarla, agus tá sé i measc na filí is fearr le muintir na hÉireann, de réir an nuachtáin The Irish Times sa bhliain 2000. Ba mhór an inspioráid é saothar Kavanagh. Sampla amháin ná go raibh a dhán cáiliúil On Raglan Road seinnte ag roinnt ceoltóirí, mar shampla Van Morrison, Sinéad O'Connor, Mark Knopfler agus Luke Kelly.

Catagóir: Scríbhneoirí Éireannacha
Is scannán é Harry Potter and the Order of the Phoenix atá bunaithe ar an leabhar le J. K. Rowling a bhfuil an t-ainm céanna air. B'é David Yates stiúrthóir an scannáin, agus Daniel Radcliffe a ghlac páirt Harry.

Catagóir: Scannáin Mheiriceánacha
Is scannán oll-laochra Meiriceánach ón mbliain 1978 é Supaidāman. Tá sé bunaithe ar an gcarachtar de chuid Marvel Comics den ainm chéanna, agus an tsraith teilifíse Supaidāman. Ba é Kōichi Takemoto an stiúrthóir, agus ba iad Susumu Takaku agus Saburo Yatsude na scríbhneoirí.

Catagóir: Scannáin Mheiriceánacha
Teachta Parlaiminte don Chlár Thoir, deartháir le ceannaire an Pháirtí Parlaiminteach na hÉireann Seán Mac Réamainn, saighdiúir agus duine dár bpríomh-earcaitheoirí d’Arm na Breataine in Éirinn ab ea Liam Mac Réamoinn (Béarla: ''William Hoey Kearney Redmond nó Willie Redmond''). , Bealtaine 2016ː bolscaireacht sa Illustrated London News, 6 Bealtaine 1916]]

Catagóir: Polaiteoirí na hÉireann
Scannán de chuid Paramount Pictures is ea Charlotte's Web 2: Wilbur's Great Adventure a seoladh (mar fhíseán) sa bhliain 2003. Leanann sé ar aghaidh le scéal Charlotte's Web (1973).

Catagóir: Scannáin Mheiriceánacha
Tá níos mó ná áit amháin in Éirinn a bhfuil an t-ainm An Chloch air: An Chloch, Contae an Dúin: baile fearainn agus ionad daonra i gContae an Dúin An Chloch, Contae an Longfoirt (Gránard): baile fearainn i gContae an Longfoirt An Chloch, Contae an Longfoirt (Ráth Claon): baile fearainn i gContae an Longfoirt An Chloch, Contae Aontroma: ionad daonra i gContae Aontroma An Chloch, Contae Chill Chainnigh: ionad daonra i gContae Chill Chainnigh An Chloch, Contae Chill Mhantáin: baile fearainn i gContae Chill Mhantáin An Chloch, Contae Laoise: ionad daonra i gContae Laoise An Chloch, Contae Loch Garman: baile fearainn i gContae Loch Garman An Chloch, Contae na Gaillimhe: baile fearainn i gContae na Gaillimhe An Chloch, Contae Phort Láirge: baile fearainn i gContae Phort Láirge An Chloch, Contae Shligigh: baile fearainn i gContae Shligigh An Chloch, Contae Uíbh Fhailí: baile fearainn i gContae Uíbh Fhailí

Catagóir: Tíreolaíocht na hÉireann
Crann síorghlas a fhásann 30 m ar airde, dúchasach do dhufairí na Brasaíle. Na duilleoga leathfhada, na bláthanna bán i bpanacail mhóra. Capsúl adhmadach cruinn an toradh, 15 cm ar leithead, a chuimsíonn 12-15 síol, pacáilte go dlúth, adhmadach tríthaobhach, a dtugtar cnónna Brasaíleacha orthu. Ní shaothraítear é. Na cnónna a dhíoltar i siopaí, is cnónna a bhailítear ó chrainn fhiáine iad.

Catagóir: Plandaí
Scannán ón bhliain 2017 is ea Jumanji: Welcome to the Jungle. Ghlac Dwayne Johnson, Jack Black, Kevin Hart, Karen Gillan, Nick Jonas, agus Bobby Cannavale páirt ann.

Catagóir: Scannáin Mheiriceánacha
Múinteoir, scríbhneoir, agus scoláire Gaeilge ab ea Séamus Ó Creag (1861–1934). Rugadh do chlann mhór Ghaelach é i nDroim na Saileach i gceantar na nGleanntach, Contae Dhún na nGall, ar an 14ú Meán Fómhair 1863. Ba fheirmeoir i Ros Beag a athair, Pádraig, agus ba í Máire Gildea ó Mhín na Tine sna Gleannta a mháthair.

Catagóir: Scríbhneoirí Éireannacha
Fear de bhunadh na mBlascaod ab ea Tomás Ó Criomhthain (t̪ˠɔmˠaːsˠ oː kɾˠɪhɪn̠ʲ), (21 Nollaig 1856 – 7 Márta 1937), duine de mhórscríbhneoirí a linne. Rugadh é sa bhliain 1856, agus chaith sé formhór a shaoil ar an oileán. Scríobh sé dhá leabhar, Agallamh na hInse agus An tOileánach, agus aistríodh go teangacha éagsúla iad ó shin. Is clasaicí dírbheathaisnéiseacha iad na leabhair a thug léargas bríomhar ealaíonta ar shaol na ndaoine a mhair sna Blascaodaí lena linn. Cé go bhfuil cáil ar dhírbheathaisnéisí eile de chuid na Gaeltachta, tugtar an chraobh de ghnáth do Ó Criomhthain.

Catagóir: Scríbhneoirí Éireannacha
Staraí agus scríbhneoir ab ea John de Courcy Ireland (19 Deireadh Fómhair, 1911 – 4 Aibreán, 2006), a chaith a shaol le cúrsaí polaitiúla agus muirí. Throid sé go láidir ar son aitheantais do na daoine a chaith go leor ama ar muir. Bhí fearg air nach raibh aird ag rialtais na h-Éireann ar thábhacht na farraige. Scríobh sé an-chuid leabhar faoi chúrsaí na mara. Chaith sé 40 bliain ag obair leis na báid tharrthála i nDún Laoghaire, agus scríobh sé stair an chuain sin. Is iomaí gradam a bronnadh air ar fud an domhain ar son na taighde a rinne sé ar an bhfarraige. I measc na dtíortha a bhronn gradam air ar son a chuid taighde bhí An Airgintín, An Fhrainc agus an Iúgslaiv. Labhair sé amach go láidir in aghaidh pholasaí eachtrannach SAM, agus bhí sé gníomhach sna hagóidí in aghaidh Uachtaráin Mheiriceá nuair a thug Ronald Reagan cuairt ar Éirinn i 1984.

Catagóir: Scríbhneoirí Éireannacha
Staraí, scríbhneoir agus ceoleolaí Éireannach ba ea Patrick Weston Joyce (1827 – 7 Eanáir 1914). Bhí clú ar leith aige as ucht a chuid taighde ar sanasaíocht na Gaeilge agus logainmneacha na hÉireann.

Catagóir: Scríbhneoirí Éireannacha
Is scannán é Harry Potter and the Philosopher's Stone ("Harry Potter agus an Órchloch") atá bunaithe ar an leabhar le J. K. Rowling a bhfuil an t-ainm céanna air. B'é Chris Columbus stiúrthóir an scannáin, agus Daniel Radcliffe a ghlac páirt Harry. Tháinig an scannán ar an scáileán ar an 18ú lá de Mhí na Samhna sa bhliain 2001. Ba é seo an scannán is mó a thug airgead isteach sa bhliain 2001.

Catagóir: Scannáin Mheiriceánacha
Is scríbhneoir, aisteoir agus fuirseoir Éireannach í Aisling Clíodhnadh O'Sullivan (rugadh 4 Márta 1984, i gContae Chill Dara), nó Aisling Bea mar a thugtar aici go gairmiúil. Is gariníon an scríbhneora Éireannaigh Mícheal Ó Súilleabháin í. Chruthaigh sí an tsraith ghrinn This Way Up ar Channel 4.

Catagóir: Scríbhneoirí Éireannacha
Gaeilge é Pádraig Ó Gallachóir a rugadh i bPeart in Albain do thuismitheoirí arbh as Tír Chonaill dóibh, agus é tar éis dhá úrscéal bheaga a fhoilsiú a bhfuil blas na fantaisíochta duairce orthi, mar atá, Na Déithe Bréige agus Seachrán na Mic Uí gCorra. Tá tionchar an bhéaloidis le haithint ar an dara ceann acu ach go háirithe, agus blas láidir Ultach ar an stíl a chleachtann an scríbhneoir. Foilsíodh gearrscéalta leis ar na hirisí Gaeilge freisin.

Catagóir: Scríbhneoirí Éireannacha
Scríbhneoir bisiúil Éireannach ab ea Padraic Colum (8 Nollaig 1881 – 11 Eanáir 1972). Bhí sé ar phríomhphearsaí Athbheochan Litríochta na hÉireann, in éineacht lena bhean chéile Mary Colum. Scríobh sé filíocht, úrscéalta, drámaí, agus neamhfhicsean, chomh maith le leabhair do pháistí.

Catagóir: Scríbhneoirí Éireannacha
Is éan í an fhuiseog Elton (Melanocorypha yeltoniensis). Is ball d'fhine na nAlaudidae í. Bíonn sí dúchasach i ndeisceart láir na Rúise agus sa Chasacstáin.

Catagóir: Éin
Tá níos mó ná áit amháin in Éirinn a bhfuil an t-ainm Baile an Chollaigh air: Baile an Chollaigh, Contae Chiarraí: baile fearainn i gContae Chiarraí Baile an Chollaigh, Contae Chorcaí: baile fearainn i gContae Chorcaí lastuaidh de Chathair Chorcaí Baile an Chollaigh, Contae Chorcaí: baile fearainn, baile, agus toghroinn i gContae Chorcaí laistiar de Chathair Chorcaí Baile an Chollaigh, Contae Luimnigh: baile fearainn i gContae Luimnigh

Catagóir: Tíreolaíocht na hÉireann
Éan is ea an capall coille (Gaeilge na hAlban: capall-coille nó capar-coille), agus d'ord na Tetraonidae iad. Tá an capall coille (Tetrao urogallus) ar an méid céanna go díreach leis an chearc thurcaí. Tá sé ar fáil i bhforaoisí giúise. Laghdaíodh a uimhreacha thar na blianta, ach tá plean caomhnaithe ar siúl i nGaeltacht na hAlban (Gaeilge na hAlban:A’Ghaidhealtachd), agus tá borradh ag teacht ar a chuid uimhreacha. Sa lá atá inniu, tá thart ar 2,000 ina gcónaí in Albain.

Catagóir: Éin
Ainm ar raon plandaí cosúla débhliantúla díreacha láidre. Dúchasach do Mheiriceá Thuaidh, ach saothraithe is tugtha chun cineáil i gcuid mhaith tíortha eile. Na duilleoga lansa-chruthach go dtí ubhchruthach. Na bláthanna mór, roinnt ceintiméadar ar trastomhas, tonnadóirchruthach go ginearálta, le 4 sheipeal caol is 4 pheiteal forluiteach buí, cumhra de ghnáth, ag oscailt san oíche. Tairgtear go bhfuil ola coinneal oíche fiúntach chun cóireáil ar neamhoird éagsúla, ach níl aon chruthú air sin.

Catagóir: Plandaí
Crann beag síorghlas atá dúchasach do Mheiriceá Theas is ea an caisiú (Anacardium occidentale). Na duilleoga ubhchruthach ailtéarnach; na bláthanna i gcrobhaingí foirceannta, na peitil dearg caol cromtha; an gabhdán ramhar méith, piorra-chruthach nuair a bhíonn sé ag torthú is ag iompar an chnó chuartha. Saothraítear san Afraic is an Áise é ar son na gcnónna caisiú is na n-úll caisiú (na gabhdáin).

Catagóir: Plandaí
Is scríbhneoir í Celia de Fréine a bhfuil go leor duaiseanna buaite aici dá cuid filíochta, ina measc Duais Patrick Kavanagh agus Gradam Litríochta Chló Iar-Chonnacht. Tá iliomad duaiseanna Oireachtais buaite aici dá drámaí mar aon le duaiseanna dá scripteanna scannán agus teilifíse sa tír seo agus i Meiriceá. Bhuaigh Ceannródaí, a beathaisnéis ar Luíse Ghabhánach Ní Dhufaigh, Duais Taighde na Bliana de chuid ACIS (2018) agus ainmníodh é ar ghearrliosta do Dhuais Love Leabhar Gaeilge, An Post Irish Book Awards (2018) agus do Ghradam Uí Shúilleabháin. Ainmníodh Cur i gCéill, an chéad choirscéinséir óna peann, ar ghearrliosta do Dhuais Love Leabhar Gaeilge, An Post Irish Book Awards (2020). Foilsíodh a húrscéal tuairimeach An Dara Rogha in 2021.

Catagóir: Scríbhneoirí Éireannacha
Scannán beochana ceolmhar Meiriceánach de chuid Disney is ea The Lion King a rinneadh sa bhliain 2019. Jon Favreau an stiúrthóir agus a léirigh. Is athdhéanamh ar scannán Disney den ainm céanna ón mbliain 1994 é. Ghlac Donald Glover, Seth Rogen, Chiwetel Ejiofor, Alfre Woodard, Billy Eichner, John Kani, John Oliver, Beyoncé Knowles-Carter, agus James Earl Jones páirt ann.

Catagóir: Scannáin Mheiriceánacha
Is gearrscannán uafáis Meiriceánach é Possibly in Michigan a bhí cruthaithe ag Cecelia Condit. Fuair an scannán maoiniú ón National Endowment for the Arts agus ón Ohio Arts Council.

Catagóir: Scannáin Mheiriceánacha
Is scannán oll-laochra Meiriceánach ón mbliain 2019 é Spider-Man: Far From Home. Tá sé bunaithe ar an gcarachtar de chuid Marvel Comics den ainm chéanna. Tháinig Spider-Man: Homecoming amach roimh ré. Ba é Jon Watts an stiúrthóir, agus ba Chris McKenna agus Erik Sommers na scríbhneoirí. Tháinig nSpider-Man: No Way Home agus Spider-Man: Brand New Day amach níos déanaí.

Catagóir: Scannáin Mheiriceánacha
Is scannán oll-laochra Meiriceánach ón mbliain 2024 é Kraven the Hunter. Tá sé bunaithe ar an gcarachtar de chuid Marvel Comics den ainm chéanna. Ba é J.C. Chandor an stiúrthóir, agus ba iad Art Marcum, Matt Holloway, agus Richard Wenk na scríbhneoirí.

Catagóir: Scannáin Mheiriceánacha
Luibh ilbhliantúil féaraigh inite a fhásann go 80 ceintiméadar ar airde is ea an cabhsadán (Stachys palustris), ar a dtugtar go minic duilleog na saor. Tá sé dúchasach do chodanna den Eoráise ach tugadh isteach i Meiriceá Thuaidh é . Ciallaíonn an buafhocal speicis Laidineach palustris do "den riasc" agus léiríonn sé a ghnáthóg choiteann.

Catagóir: Plandaí
Scannán ón mbliain 1940 is ea The Great Dictator, leis an aisteoir grinn mór le rá, Charlie Chaplin. Bhí Chaplin ina stiúrthóir ar an scannán agus bhí sé sa dá phríomhpháirt aisteoireachta chomh maith. Bhí sé seo ar an gcéad scannán cainte uaidh, chomh maith le bheith ar an scannán is mó rath uaidh. B'aoir nimhneach é ar an bhFaisisteachas. Is díol suntais é an scannán seo, ós rud é nár thuig go leor daoine cé chomh holc is a bhí na Naitsithe ag an am sin, mar nach raibh eolas ag an bpobal faoi na campaí báis. Ach déantar cur síos sonrach ar ghéarleanúint na nGiúdach sa scannán seo.

Catagóir: Scannáin Mheiriceánacha
Tá níos mó ná áit amháin a bhfuil an t-ainm Carna air: Carna, Contae Chill Dara: paróiste dlí agus baile fearainn i gContae Chill Dara Carna, Contae na Gaillimhe: sráidbhaile agus baile fearainn i gContae na Gaillimhe Carna, Contae Mhaigh Eo: baile fearainn i gContae Mhaigh Eo Carna, Contae Dhún na nGall: baile fearainn i gContae Dhún na nGall

Catagóir: Tíreolaíocht na hÉireann
Glaotar aló (nó fóifíneach; géineas Aloe as Laidin) ar ghéineas phlandaí, ina bhfuil timpeall 500 speiceas plandaí blátha súmhara. Is é an t-aló íceach (Aloe vera as Laidin — a chiallaíonn “an fíoraló”) an speiceas is cáiliúla. Géineas dúchasach don Afraic atá ann, agus is minic a fhaightear é i gCúige Rinne na hAfraice Theas, i sléibhte na hAfraice Trópaicí, agus i gceantair ghaolmhara ar nós Madagascar, Leithinis na hAraibe, nó ar oileáin na hAfraice.

Catagóir: Plandaí
Éan atá dúchasach don Domhan Úr, Thuaidh agus Theas, is ea an fhuiseog féir. An clúmh stríocach, breac ar an droim. Áitríonn sí talamh féaraigh is shaothraithe, itheann feithidí is síolta, agus neadaíonn ar an talamh.

Catagóir: Éin
Tá go leor leor áiteanna in Éirinn darb ainm An Baile Nua — ar a laghad dhá chéad acu. Is é an logainm is coitianta ar Logainm.ie. Mar shampla: An Baile Nua, Contae an Dúin An Baile Nua, Contae Chorcaí An Baile Nua, Contae Dhún na nGall An Baile Nua, Contae Fhear Manach An Baile Nua, Contae Laoise An Baile Nua, Contae Phort Láirge An Baile Nua, Contae Thiobraid Árann An Baile Nua, Contae Thír Eoghain

Catagóir: Tíreolaíocht na hÉireann